Spelunca Pitsorum
Spelunca Pitsorum Situs in Graecia Spelunca Pitsorum, Neograece σπήλαιο seu σπηλιές των Πιτσών, in montibus inter vicos litorales Pitsa (Πιτσά) et Cato Lutra (Κάτω Λούτρα) latet, haud longe a Sicyone distans. Ibi anno 1934 archaeologi locum sacrum aevi classici reppererunt. Ibi inventae sunt tabellae pictae quattuor saeculi VI a.C.n. quarum una pompam sacram depingit.